A vizsga időpontja: 2019. június 13. csütörtök 10h.

Helye: 207. terem

Lebonyolítása:

* beugró: 5 kép felismerése (korszak meghatározás, alkotó (ha van), cím, esetleg helyszín stb. és 5 fogalom (kiadott fogalomtár alapján) meghatározása
* tételhúzás után 20 perc felkészülési idő
* 8-12 perc egybefüggő felelet

1. Az őskori ember művészete. A termékenységszobrok. A barlangfestészet kialakulásának okai és fejlődési fokozatai..
2. Az ókori Mezopotámia népeinek és birodalmainak művészete; sumer, akkád, Babilon, asszír, perzsa. A vallásos és uralkodói reprezentáció építészeti és szobrászati emlékei.
3. Az ókori Egyiptom halottkultusszal összefüggő építészete, a sírhelyek típusának alakulása a masztabáktól a Királyok völgyéig.
4. A fáraókultusz és a szobrászat, festészet kapcsolata. A szobrászat és a festészet stílusjegyei az Ó- és az Újbirodalomban.
5. Görög művészet: Az ókori görög építészet formavilága, az oszloprendek. A görög kultúrában kialakult épülettípusok, a templom, a színház és a különböző funkciójú épületegyüttesek, az akropoliszok és a szent körzetek.
6. Az antik görög szobrászat nagy korszakai, az archaikus, a klasszikus és a hellenisztikus kor szobrászatának jellemző jegyei. A görög vázafestészet nagy korszakai, a geometrikus, a fekete- és a vörösalakos vázafestészet jellemzői.
7. Római művészet: Az ókori Római Birodalom művészete. A Római Birodalomban kialakult városépítészeti feladatok megoldása, a fórumok, a vízvezetékek, az amphiteátrumok és a boltozatos közfürdők építészete, a római lakóház típusa.
8. A római szobrászatban létrejött új típusok, a portré- és a császárszobrok, dombormű szobrászat a császári reprezentációt szolgáló diadalíveken.
9. A festészet fennmaradt emlékei Pompeiiben és az ott megállapítható stíluskorszakok. Az iparművészet emlékei. Pannónia provincia művészeti emlékei, Aquincum fontosabb leletei
10. Ókeresztény művészet: A katakombák keletkezése és freskóinak stílusa. Az ókeresztény szimbólumok a díszítőművészetben. A kora keresztény építészet emlékei, a keresztény templomtípus kialakulása.
11. Bizánc művészete: A bizánci birodalom építészetének sajátosságai, az Hagia Sophia és a ravennai emlékek. A mozaikfestészetben alkalmazott technika, a jellemző stílusjegyek és az ábrázolt témák.
12. Népvándorláskor: A honfoglaló magyarság művészetének és hiedelemvilágának kapcsolata a sírleletek alapján. A ruházat részei; a veretes öv, a tarsolylemez, a hajfonat- és ruhakorongok és a süvegcsúcs. A Nagyszentmiklósi kincs.
13. Román kor művészete: kolostorok, templomok Itáliában, Franciaországban.
14. Román kor művészete: Magyar román kor művészeti emlékei. Építészeti és szobrászati emlékek a román kori Bélapátfalváról, Jákról, Pannonhalmáról és Pécsről.
15. Gótika művészete: a katedrálisok építészete, díszítése, újítások az építészetben.
16. Gótika művészete: A magyarországi gótika művészeti emlékei. A koragótika megjelenése Esztergomban és Zsámbékon. A klasszikus és a későgótika szobrászati, festészeti és ötvösművészeti emlékei.
17. Reneszánsz: Az itáliai reneszánsz kialakulása. A protoreneszánsz, a quattrocento és a cinquecento művészete. Építészet, festészet, szobrászat.
18. Reneszánsz: A reneszánsz elterjedése. Németalföld, Magyarország. Sajátosságok, azonosságok az itáliai reneszánszhoz képest.
19. Barokk művészet. A barokk építészet jellemzői. Kastélyok és templomok. Alapvetések, szerkezeti egységek, díszítmények. Magyar emlékek.
20. Barokk művészet. A barokk festészet és szobrászat jellemzői. Bernini, Caravaggio, Rubens, Rembrandt, Velazquez, Vermeer.